Glii isch dänn d Liselotte cho eus go bsueche, und das isch natürli e mega hilf  gsii. Die 4 fraue händ sich dihei ghygget und ich bin wider goge schaffe. Nach 3 wuche sind dänn all fraue mitenand in flüger gsässe und uf ZRH gfloge. Ich bin mitgfloge, well de Harry hät genau a däm wuchenänd sin grosse geburi gfiiret. Und da hani doch welle debii sii. Ich binn dänn am sunntig nach em fescht (d.h. nach 18h ufenthalt ide CH) wider uf DK gfloge, und dänn grad direkt wiiter uf Bornholm as handballjunioreturnier (nöd dasi so grossartig luscht gha hetti, aber ich han mich scho verpflichtet gha).  Nach enere handballerisch katastrophale, mänschlich aber coole wuche bin ich dänn mine fraue hinderher gfloge.